**Det skal ikke kunne betale sig at forurene**

CCL er en amerikansk miljøorganisation med 600 afdelinger over hele verden, heraf afdelinger i 13 europæiske lande. Organisationens mål er at bidrage til indførelse af en indtægts neutral afgift på forurening fra fossile brændsler modellen således at markedet understøtter en udvikling, hvor det koster at forurene og betaler sig ikke at forurene.

CCL ser dette som en nødvendig forudsætning for udvikling af et bæredygtigt samfund og nedbringelse af forurening fra fossile brændsler. CCL søger at give folkelig modvægt til de dele af erhvervslivet og finansverdenen som ønsker at fastholde et økonomisk system hvor forurening af den fælles natur ikke indgår i markedsprisdannelsen og derfor set fra markedets synspunkt er gratis.

**Problemets rod: Markedssystemet favoriserer forurening**

Med vedtagelse af Parisaftalen i 2015 er der - med USA som eneste undtagelse - etableret global enighed om at brug af fossile brændsler undergraver vores naturgrundlag pga. forurening med fossile forbrændingsprodukter af naturen. Det fælles mål er at stoppe for brug af fossile brændsler hurtigst muligt, senest inden 2050 og helst før, for at reducere risikoen for at passere såkaldte tipping points som udløser ukontrollabel opvarmning og klimaændringer.

Ikke desto mindre fortsætter brug af fossiler, endda i stigende tempo, i Danmark såvel som globalt.

Årsagen til at vi benytter fossiler i energiforsyningen er ikke fysisk nødvendighed, men markedsøkonomisk [tilskyndelse](https://www.synonymbog.com/synonym/tilskyndelse). Der er rigelig energi og bæredygtige teknologier til rådighed. Markedet stiller sig imidlertid hindrende i vejen for gennemførelse af det politiske mål idet det favoriserer investeringer i forurenende teknologier, fordi omkostningen ved forurening generelt ikke reflekteres i markedsprisen, men som ekstern omkostning til markedet.

Dette er problemets rod

**Forureningen har enorme samfundsomkostninger**

Brug af fossile brændsler betyder udledning af drivhusgas og partikler. Byrden ved disse udledninger reflekteres kun i ringe grad i markedsprisen men optræder som ekstern omkostning til markedet, en omkostning som ifølge IMF (International Monetary Fund) udgjorde 5.300 milliarder dollars om året globalt (i 2015), eller 6,5% af det globale BNP, hvilket er omtrent det dobbelte af den globale årlige vækst af BNP. Disse omkostninger fungerer som borgernes gigantiske subsidie til fossilindustrien idet den fælles luft og vand stilles til rådighed som gratis losseplads for dens affald.

**Markedsbaserede løsninger**

Man kan ikke forbyde sig ud af problemet før der er etableret alternative energiforsyningssystemer i tilstrækkeligt omfang. Og det vil tage tid. Derfor foreslår CCL at drive en markedsbaseret bæredygtig udvikling frem ved at samfundet tager sig betalt for forureningen gennem afgifter på kulstofindholdet i fossile brændsler, kul, olie og gas, afgifter som afspejler samfundets omkostninger fra forbrændingen og på den måde stimulerer en udvikling af ikke forurenende, bæredygtige teknologier.

For at sikre social balance foreslår CCL, at afgifterne føres tilbage til alle borgere i lige store portioner, dvs. indtægtsneutralt. Det betyder at borgere der har betalt mindst – typisk de lavtlønnede – vil få mere tilbage end de har betalt, mens de der har betalt mest – de med stor købekraft – vil få mindre tilbage. Afgiften vil derfor vende den tunge ende opad. (NB: Canada har netop vedtaget at indføre en sådan afgift (Fee and Dividend) på fossile brændsler)

For at beskytte erhvervslivet mod tab af konkurrenceevne vil CCL foreslå indførelse af klimatold. Dvs. at eksport til lande uden afgift vil blive kompenseret på grænsen og at import fra samme lande vil blive pålagt afgifter svarende til sv.t. de nationale afgifter. Som bonus vil en klimatold for hele EU presse mange andre lande i samme retning og derfor have effekt langt ud over unionens grænser. (NB: Klimatold for EU området er bl.a. blevet foreslået af Frankrig).

**Samarbejde mellem CCL og andre miljøorganisationer**

CCLs ønsker at samarbejde med alle andre danske miljøorganisationer, politiske kræfter og folkelige bevægelser som deler et fælles mål imod udvikling af et bæredygtigt samfund i Danmark og internationalt.

**Henvendelse**

Man er velkommen til at kommentere, stille forslag, få nærmere oplysninger eller til at deltage i organisationens arbejde. Kontakt til (bestyrelsen):

* Majken Bilslev-Jensen, majkenbilslev@gmail.com
* Jacob Skou Lopez Gøtterup, [jacob@gotterup.com](mailto:jacob@gotterup.com)
* Armin Vauk, [arminvauk@gmail.com](mailto:arminvauk@gmail.com) / [avj@mail.dk](mailto:avj@mail.dk)
* Morten Zohnesen, morten@zohnesen.dk
* Stig Lindén-Søndersø, [stig.sonderso@gmail.com](mailto:stig.sonderso@gmail.com)
* Maya Trinkjær, [mayabjerrum@gmail.com](mailto:mayabjerrum@gmail.com)
* Søren Fosberg, zorenf@gmail.com